11/03/2019 | Administración LocalMunicipal
San Sadurniño
Modificación do Regulamento de acción social do persoal laboral do Concello de San Sadurniño

ANUNCIO MODIFICACIÓN DO REGULAMENTO DE ACCIÓN SOCIAL DO PERSOAL LABORAL DO CONCELLO DE SAN SADURNIÑO O pleno do Concello, na sesión celebrada o pasado día 2 de marzo de 2019, acordou a modificación do Regulamento de Acción Social do persoal laboral previsto no artigo 40 do I Convenio colectivo do persoal laboral do Concello de San Sadurniño, publicado no BOP do 13/01/2015. Mediante o presente exponse ó público o texto modificado dese Regulamento. “REGULAMENTO DE ACCIÓN SOCIAL DO PERSOAL LABORAL DO CONCELLO DE SAN SADURNIÑO PRIMEIRO.–OBXECTO.1. O artigo 40 do I Convenio colectivo do persoal laboral do Concello de San Sadurniño regula a constitución dun Fondo social para o persoal laboral municipal.2. O obxecto deste regulamento é dar cumprimento ao dito artigo e definir as accións, contías e normas de xestión do Fondo social. SEGUNDO.–ÁMBITO PERSOAL. Poderá beneficiarse do Fondo social o persoal laboral do Concello abranguido no I Convenio colectivo, que estea en situación en activo e traballando efectivamente no mes de novembro de cada ano. TERCEIRO.–CONTÍA DO FONDO.1. Segundo o recollido no I Convenio colectivo, o Fondo social terá unha contía total de 4.000,00 euros.2. Esta contía terá carácter anual, e poderá sufrir incrementos, no caso que a normativa de aplicación o permita. CUARTO.–CONCEPTOS SUBVENCIONABLES.1. O Fondo social destinarase a reembolsar, totalmente ou en parte, a cantidade aboada polo persoal municipal no acceso aos seguintes servizos profesionais:  Servizos de odontoloxía  Servizos de oftalmoloxía  Servizos de audioloxía  Servizos de fisioterapia  Servizos de podoloxía  Servizos de ortopedia 2. O Fondo só cubrirá os servizos prestados directamente ás traballadoras e aos traballadores municipais. QUINTO.–REPARTO DO FONDO SOCIAL. A cantidade dispoñible do Fondo social repartirase, ata esgotar o crédito, de forma equitativa entre todas as solicitudes presentadas e que cumpran cos requisitos establecidos neste regulamento, cubrindo total ou parcialmente os gastos presentados. SEXTO.–SOLICITUDES.1. As persoas incluídas no ámbito de aplicación do Fondo social que queiran beneficiarse del deberán realizar unha solicitude, segundo o modelo que se estipule, onde reflectirá os gastos dos servizos con cobertura efectuados entre o primeiro de xaneiro e o remate do prazo de solicitude.2. Asemade, deberán achegar coa solicitude as facturas e comprobantes dos referidos gastos.3. As solicitudes serán recollidas polo departamento de recursos humanos, e serán valoradas por unha comisión formada polo persoal do departamento e pola representación sindical, que elevará á Alcaldía unha proposta de distribución do Fondo social. SÉTIMO.–PRAZO DE SOLICITUDE. O prazo de solicitude rematará o 10 de novembro de cada ano. OITAVO.–PAGAMENTO E XESTIÓN. O outorgamento das axudas realizarase a finais de cada exercicio orzamentario. Nomeadamente o reembolso das cantidades correspondentes do Fondo social aboaranse coa nómina correspondente ao mes de novembro. NOVENO.–MODIFICACIÓN DO REGULAMENTO.1. A asemblea do persoal laboral poderá modificar este regulamento, atendendo ás necesidades e intereses do colectivo, e no marco do I Convenio colectivo.2. A modificación do regulamento elevarase ao Pleno, para a súa aprobación definitiva.” San Sadurniño, 6 de marzo de 2019. O ALCALDE Asdo.: Secundino García Casal